सन् २००७ अक्टोवरमा घिसिङका 'दाहिने हात' मानिने विमल गुरुङले गोर्खा जनमुक्ति मोर्चा पार्टी स्थापना गरेपछि घिसिङले परिषदबाट राजीनामा दिए र सिलिगुडी विस्थापित हुन बाध्य भए। गुरुङको शक्तिमा आउनु अघिबाटै 'गोर्खाल्याण्ड' राज्यको मागप्रति तटस्थ रहँदै आएका घिसिङले पछिल्लो लोकसभा चुनावमा पश्चिम बंगालको सत्तारुढ तृणमूल कंग्रेसलाई सघाएका थिए। आफूले समर्थन गरेका कांग्रेस उम्मेद्वार भाइचुङ भुटिया पराजित भएसँगै शारीरिक र मानसिकरुपमा थकित भएर घिसिङ पुन सिलिगुडी फर्किएका थिए।